02008O0005 — SK — 01.08.2022 — 003.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B USMERNENIE EURÓPSKEJ CENTRÁLNEJ BANKY z 20. júna 2008 o správe devízových rezerv Európskej centrálnej banky národnými centrálnymi bankami a o právnej dokumentácii pre operácie s týmito rezervami (prepracované znenie) (ECB/2008/5) (2008/596/ES) (Ú. v. ES L 192 19.7.2008, s. 63)

Zmenené a doplnené:









▼B

USMERNENIE EURÓPSKEJ CENTRÁLNEJ BANKY

z 20. júna 2008

o správe devízových rezerv Európskej centrálnej banky národnými centrálnymi bankami a o právnej dokumentácii pre operácie s týmito rezervami (prepracované znenie)

(ECB/2008/5)

(2008/596/ES)







Článok 1

Vymedzenie pojmov

Na účely tohto usmernenia:

— „NCB eurozóny“ znamená NCB členského štátu, ktorý prijal euro, a

— ►M3 ◄ „európske jurisdikcie“ znamenajú jurisdikcie všetkých členských štátov, ktoré prijali euro v súlade so zmluvou, ako aj Dánsko, Švédsko, Švajčiarsko a Anglicko a Wales.

Článok 2

Správa devízových rezerv NCB eurozóny ako mandatármi ECB

▼M1

1. Každá národná centrálna banka eurozóny je oprávnená podieľať sa na správe devízových rezerv prevedených ECB. Národná centrálna banka eurozóny sa môže rozhodnúť: a) vzdať účasti na takejto správe alebo b) ju vykonávať spolu s jednou alebo viacerými inými národnými centrálnymi bankami. Ak sa národná centrálna banka eurozóny rozhodne vzdať účasti na takejto správe, ostatné národné centrálne banky eurozóny spravujú rezervy, ktoré by inak spravovala národná centrálna banka, ktorá sa vzdala účasti na ich správe. Národná centrálna banka eurozóny tiež môže ECB alebo inú národnú centrálnu banku eurozóny požiadať, aby prevzali určité úlohy, pričom ostatné úlohy súvisiace so správou devízových rezerv prevedených ECB bude naďalej vykonávať sama. ECB a príslušná národná centrálna banka eurozóny môžu s takou žiadosťou súhlasiť alebo ju zamietnuť.

▼B

2. NCB eurozóny vykonávajú operácie s devízovými rezervami ECB ako mandatári ECB. Začatím uvedených operácií sa má za to, že táto NCB eurozóny uznáva svoje postavenie mandatára ECB. V súvislosti s operáciami, ktoré sú vykonávané NCB eurozóny v mene ECB, každá z týchto NCB pri dojednávaní operácií oznámi všetkým stranám postavenie ECB ako mandanta a to uvedením názvu, ako aj odkazom na číslo účtu alebo indentifikačný znak účtu.

3. Každá NCB eurozóny pri vykonávaní operácií s devízovými rezervami ECB ako mandatár ECB podriadi svoje záujmy alebo záujmy subjektu, pre ktorý operácie vykonáva, záujmom ECB.

4. NCB eurozóny v prípade, ak ju protistrana ECB požiada o dôkaz, či je oprávnená vykonávať operácie s devízovými rezervami ECB ako mandatár ECB, preukáže týmto protistranám oprávnenie vykonávať uvedenú činnosť ako mandatár ECB.

Článok 3

Právna dokumentácia

1. Všetky operácie s devízovými rezervami ECB sa vykonávajú na základe štandardnej právnej dokumentácie v súlade s požiadavkami podľa tohto článku vo forme, ktorá je schválená alebo priebežne zmenená a doplnená ECB. Predtým, ako NCB eurozóny začnú obchodovanie s protistranou v mene ECB, je potrebné, aby protistrana podpísala právnu dokumentáciu a aby boli originály uložené v ECB.

▼M3

2. Repo obchody, reverzné repo obchody, operácie typu „buy/sell-back“ a typu „sell/buy-back“, ktoré sa týkajú devízových rezerv ECB, je potrebné podložiť týmito štandardnými dohodami v uvedenej verzii alebo uvedenom znení alebo v aktuálnejšej verzii alebo aktuálnejšom znení, ktoré schválila ECB: a) Rámcová dohoda EBF o finančných transakciách (verzia z roku 2004) sa použije pre operácie s protistranami založenými alebo registrovanými podľa práva ktorejkoľvek z európskych jurisdikcií a podľa práva Severného Írska a Škótska; b) „The Bond Market Association Master Repurchase Agreement (September 1996 version)“ sa použije pre operácie s protistranami založenými alebo registrovanými podľa federálnych zákonov alebo práva jednotlivých štátov Spojených štátov a c) „The TBMA/ISMA Global Master Repurchase Agreement (2000 version)“ sa použije pre operácie s protistranami založenými alebo registrovanými podľa iných právnych poriadkov ako tých, ktoré sú uvedené v písmenách a) alebo b).

3. Mimoburzové operácie s derivátmi, ktoré sa týkajú devízových rezerv ECB, je potrebné podložiť týmito štandardnými dohodami v uvedenej verzii alebo uvedenom znení alebo v aktuálnejšej verzii alebo aktuálnejšom znení, ktoré schválila ECB: a) Rámcová dohoda EBF o finančných transakciách (verzia z roku 2004) sa použije pre operácie s protistranami založenými alebo registrovanými podľa práva ktorejkoľvek z európskych jurisdikcií; b) „The 1992 International Swaps and Derivatives Association Master Agreement (Multicurrency – crossborder, New York law version)“ sa použije pre operácie s protistranami založenými alebo registrovanými podľa federálnych zákonov alebo práva jednotlivých štátov Spojených štátov a c) „The 1992 International Swaps and Derivatives Association Master Agreement (Multicurrency – crossborder, English law version)“ sa použije pre operácie s protistranami založenými alebo registrovanými podľa práva ktorejkoľvek inej z jurisdikcií, ako sú tie, ktoré sú uvedené v písmenách a) alebo b).

▼B

4. Výkonná rada však môže rozhodnúť, že namiesto dohody ustanovenej v odseku 2 písm. a) alebo v odseku 3 písm. a) sa vo vzťahu k členskému štátu, keď prijme euro, použije štandardná dohoda ustanovená v odseku 2 písm. c) alebo v odseku 3 písm. c), ak so zreteľom na použitie uvedenej štandardnej dohody v takomto členskom štáte nie je k dispozícii právne stanovisko, ktorého forma a obsah sú pre ECB akceptovateľné. Výkonná rada bezodkladne informuje Radu guvernérov o každom rozhodnutí, ktoré prijme podľa tohto ustanovenia.

▼M3

5. Vklady týkajúce sa devízových rezerv ECB u protistrán, ktoré: sú oprávnené na operácie uvedené v odsekoch 2 alebo 3, a ii) ktoré sú založené alebo registrované podľa práva ktorejkoľvek z európskych jurisdikcií okrem Írska, sú podložené dohodou EBF Master Agreement for Financial Transactions (Edition 2004 alebo jej aktuálnejšou verziou schválenou ECB). V prípadoch, ktoré nepatria pod body i) a ii) v tomto odseku, sa pre vklady týkajúce sa devízových rezerv ECB použije rámcová dohoda o vzájomnom započítaní pohľadávok (o nettingu) podľa odseku 7.

6. Ako neoddeliteľná súčasť sa ku všetkým štandardným dohodám, podľa ktorých sa vykonávajú repo obchody, reverzné repo obchody, operácie typu „buy/sell-back“ a typu „sell/buy-back“, pôžičky cenných papierov a trojstranné repo operácie („triparty repo“) alebo mimoburzové operácie s derivátmi, ktoré sa týkajú devízových rezerv ECB, prikladá dokument v anglickom jazyku vo formáte, ktorý je uvedený v prílohe I (ďalej len „ECB Annex“), s výnimkou prípadov, keď sa takéto operácie uskutočňujú podľa rámcovej dohody EBF o finančných transakciách.

7. Rámcová dohoda o vzájomnom započítaní pohľadávok (o nettingu) sa uzatvára so všetkými protistranami s výnimkou protistrán: s ktorými ECB podpísala rámcovú dohodu EBF o finančných transakciách, a ii) ktoré sú založené alebo registrované podľa práva ktorejkoľvek z európskych jurisdikcií s výnimkou Írska, takto: ▼M2 a) rámcová dohoda o vzájomnom započítaní pohľadávok (o nettingu) podľa anglického práva a vyhotovená v anglickom jazyku sa uzatvára so všetkými protistranami s výnimkou protistrán, ktoré sú uvedené v písmenách b), c) a d); b) rámcová dohoda o vzájomnom započítaní pohľadávok (o nettingu) podľa francúzskeho práva a vyhotovená v anglickom jazyku sa uzatvára s protistranami registrovanými vo Francúzsku; dohody, ktoré sú už v platnosti a ktoré sú vyhotovené vo francúzskom jazyku sú však naďalej platné a môžu sa nahradiť dohodou vyhotovenou v anglickom jazyku neskôr vo vhodnom termíne; c) rámcová dohoda o vzájomnom započítaní pohľadávok (o nettingu) podľa nemeckého práva a vyhotovená v anglickom jazyku sa uzatvára s protistranami registrovanými v Nemecku; dohody, ktoré sú už v platnosti a ktoré sú vyhotovené vo nemeckom jazyku sú však naďalej platné a môžu sa nahradiť dohodou vyhotovenou v anglickom jazyku neskôr vo vhodnom termíne a d) rámcová dohoda o vzájomnom započítaní pohľadávok (o nettingu) podľa práva štátu New York a vyhotovená v anglickom jazyku sa uzatvára s protistranami registrovanými v Spojených štátoch.

▼B

8. Poskytovanie finančných služieb, ktoré sa týkajú devízových rezerv ECB finančnými sprostredkovateľmi ako, okrem iného, bankových, maklérskych, depozitných a investičných služieb poskytovaných korešpondentmi, správcami a depozitármi, zúčtovacími organizáciami a centrálnymi zúčtovateľmi pre deriváty, s ktorými sa obchoduje na burze, musí byť podložené osobitnými dohodami, ktoré sú priebežne schváľované ECB.

▼M3

9. Všetky rámcové dohody, ktoré ECB uzatvorila od 1. augusta 2022 alebo ktoré ECB uzatvorila pred uvedeným dátumom a ktoré sa po uvedenom dátume zmenili, obsahujú vyhlásenie každej protistrany, že nepretržite: a) dodržiava vo všetkých významných aspektoch všetky uplatniteľné právne predpisy (vrátane pokynov príslušných orgánov) týkajúce sa predchádzania praniu špinavých peňazí a financovaniu terorizmu; b) nie je zapojená do prania špinavých peňazí alebo financovania terorizmu; a c) dodržiava všetky uplatniteľné reštriktívne opatrenia (bežne označované ako „sankcie“) prijaté na úrovni Európskej únie alebo Organizácie Spojených národov alebo uložené akýmkoľvek iným príslušným orgánom.

▼B

Článok 4

Nadobudnutie účinnosti

1. Týmto sa zrušuje usmernenie ECB/2006/28 s účinnosťou od 25. júna 2008.

2. Odkazy na usmernenie ECB/2006/28 sa považujú za odkazy na toto usmernenie.

3. Toto usmernenie nadobúda účinnosť 25. júna 2008.

Článok 5

Adresáti

Toto usmernenie sa vzťahuje na NCB eurozóny.









PRÍLOHA I

▼M3

ECB ANNEX

1. The provisions of this Annex shall be supplemental terms and conditions applying to [name the standard agreement to which this Annex applies] dated [date of agreement] (the ‘Agreement’) between the European Central Bank (the ‘ECB’) and [name of counterparty] (the ‘Counterparty’). The provisions of this Annex shall be annexed to, incorporated in and form an integral part of the Agreement. If and to the extent that any provisions of the Agreement (other than the provisions of this Annex) or the ECB Master Netting Agreement dated as of [date] (the ‘Master Netting Agreement’) between the ECB and the Counterparty, including any other supplemental terms and conditions, annex or schedule to the Agreement, contain provisions inconsistent with or to the same or similar effect as the provisions of this Annex, the provisions of this Annex shall prevail and apply in place of those provisions.

2. Except as required by law or regulation, the Counterparty agrees that it shall keep confidential, and under no circumstances disclose to a third party, any information or advice furnished by the ECB or any information concerning the ECB obtained by the Counterparty as a result of it being a party to the Agreement, including without limitation information regarding the existence or terms of the Agreement (including this Annex) or the relationship between the Counterparty and the ECB created thereby, nor shall the Counterparty use the name of the ECB in any advertising or promotional material.

3. The Counterparty agrees to notify the ECB in writing as soon as reasonably practicable of: i) any consolidation or amalgamation with, or merger with or into, or transfer of all or substantially all of its assets to, another entity; ii) the appointment of any liquidator, receiver, administrator or analogous officer or the commencement of any procedure for the winding-up or reorganisation of the Counterparty or any other analogous procedure; or iii) a change in the Counterparty’s name.

4. There shall be no waiver by the ECB of immunity from suit or the jurisdiction of any court, or any relief against the ECB by way of injunction, order for specific performance or for recovery of any property of the ECB or attachment of its assets (whether before or after judgment), in every case to the fullest extent permitted by applicable law.

5. There shall not apply in relation to the ECB any event of default or other provision of any kind in which reference is made to the bankruptcy, insolvency or other analogous event of the ECB.

6. The Counterparty agrees that it has entered into the Agreement (including this Annex) as principal and not as agent for any other entity and that it shall enter into all transactions as principal.

▼M2 —————